b"\n_START_ARTICLE_\nAthos (Kolme muskettisoturia)\n_START_PARAGRAPH_\nAthos (joskus my\xc3\xb6s Atos) on kirjailija Alexandre Dumas vanhemman luoma kuvitteellinen hahmo. Athos esiintyy useissa Dumas'n kirjoissa._NEWLINE_Romaanissa Kolme muskettisoturia Athos ja kaksi muuta muskettisoturia Porthos ja Aramis ovat kirjan p\xc3\xa4\xc3\xa4henkil\xc3\xb6n D'Artagnanin parhaimmat yst\xc3\xa4v\xc3\xa4t. Athosilla on salaper\xc3\xa4inen yhteinen menneisyys romaanin konnan, Mylady Winterin, kanssa._NEWLINE_Athos on vanhin muskettisotureista ja er\xc3\xa4\xc3\xa4nlainen is\xc3\xa4hahmo muille. Romaanissa h\xc3\xa4net kuvataan jalona, mutta salamyhk\xc3\xa4isen\xc3\xa4 hahmona, joka hukuttaa murheensa viiniin. Athoksen oikea nimi on kreivi de la F\xc3\xa9re._NEWLINE_Viimeisess\xc3\xa4 kirjassa Athos kuolee vanhana miehen\xc3\xa4 vuoteessaan._NEWLINE_Athos on saanut nimens\xc3\xa4 todelliselta muskettisoturilta Armand de Sill\xc3\xa8gue d'Athos d'Auteviellelt\xc3\xa4."